Tidlig historie

**Opprinnelsen**

**10 000 år før Spraglekrigen (f.SK):** Et overskudd av luftmasser dannet mellom flere lag dypbergarter fant sin vei opp til overflaten i en hittil ukjent verden. Her kom luftmassene i møte med kulde, som skapte en voldsom reaksjon. I reaksjonen ble en uforklarlig kraft dannet, som plutselig ga et nytt liv til områdene rundt. Trær, fjell, og annet landskap ble dannet, sammen med dyr, planter, og et klima som gjorde det mulig å leve der denne kraften hadde nådd ut til. Kraften har senere blitt omtalt som Spraglekraften.

**Spraglehølet og dens konsekvenser**

**ca. 9000 f.SK:** Spraglekraften hadde nå gitt liv til store områder, og sivilisasjoner begynte virkelig å ta form. I området der Spragelkraften hadde sitt opphav, fikk beboerne på en øy ved navn "Penipragle" oppleve noe som dessverre ødela for deres videre utvikling. Kraften ble for stor, og eksploderte. Eksplosjonen rammet store områder, og etterlot seg et voldsomt krater - "Spraglehølet" ble da dannet, som man fremdeles kan se på denne øya, ofte bare omtalt som "Skogen", eller "The Forest" i nyere tid, ettersom eksplosjonen gjorde at sivilisasjonen ikke utviklet seg særlig videre, som ga skog og vegetasjon frie rom til å vokse. Beboerne i området ble over-eksponert (fikk for mye) av Spraglekraften, noe som førte til brutale mutasjoner og infeksjoner. Utover dette har man ikke særlig mye informasjon om hvordan det gikk videre, men i nyere tid sier ryktene at store deler av befolkningen ble til kannibaler, noe som verken kan bekreftes eller avkreftes, ettersom det er svært begrensede muligheter for undersøkelser i området.

**Utviklingsperioden - dannelsen av Spraglen**

**8000 - 4000 f.SK:** De neste årtusenene var preget av ro, og utvikling. Sivilisasjonene vokste seg større, og en stor nasjon av Spragler begynte å vokse sammen. Det som tidligere hadde vært individuelle sivilisasjoner, ble i denne perioden samlet, til én stor nasjon - Spraglen.

**3900 f.SK:** Nasjonen blir offisielt grunnlagt, etter at Corane Firus blir utnevnt til det første overhode av Spraglen. På denne tiden er samarbeidet mellom de ulike Spraglesivilisasjonene bra, og handel ble en viktig næring for å utvikle seg videre. Noen områder av Spraglen var mer velstående enn andre, men det var uansett en kollektiv enighet om felles regler og lover. Områdene i Spraglen utviklet seg mye takket være Spraglekraften - som ga innbyggerne ekstra krefter og hjernekapasitet (sett bort ifra området rundt "Spraglehølet").

**"Istiden" - misnøye**

**ca. 1000 - 500 f.SK:** De siste tusen årene før den store krigen brøt ut var preget av mindre vekst, flere konflikter, og et stadig økende misbruk av Spraglekraften. Folk ønsket en høyere stilling i samfunnet, noe som førte til at Spraglekraften ble brukt på helt feil måter. Lederne av de ulike områdene innenfor *Spraglen* ønsket stadig å være bedre enn hverandre, og de ulike områdene ble dratt lenger og lenger fra hverandre.

Perioden fra rundt **500 f.SK**, og **frem til den store Spraglekrigen starta,** betegnes av mange som *Istiden.* Stemningen mellom områdene i Spraglen var dårlig, og man kunne oppleve en såkalt "isfront" blant befolkningen. Samarbeidsviljen var lav, og det vokste frem store skiller mellom de ulike delene av Spraglen. I denne perioden var det flere små-kriger mellom ulike distrikter innad i nasjonen.

**101-34 f.SK:** I denne 67 år lange perioden, var det hele 17 forskjellige overhoder - ingen av disse styrte særlig lenge før en annen ble valgt/tok makta. Ingen av dem klarte heller å få slutt på urolighetene, og de stadige byttene av leder gjorde bare situasjonen i Spraglen enda verre.

**33 f.SK**: Etter at daværende overhode, Comér Tibakei Höstenvallah, dør i en alder av 81, er det ingen som ønsker å overta den offisielle makta. Situasjonen i Spraglen er så dårlig på denne tiden, at ingen vil ta på seg ansvaret for å lede nasjonen. Uten en leder, blir det fullstendig kaos, og Spraglen er helt på randen av en storkrig.

Midt på sommeren erklærer Salomon Lamont seg som nytt overhode. Etter bare 11 dager som selvutvalgt leder, gjennomfører Kloakkstyrkene - en militær-bataljon ledet av Kvandalf Dingel, en rekke angrep rettet mot sentrale mål for den nye ledelsen. Salomons hær kjemper imot, men Kloakkstyrkene er for sterke. Etter bare 6 dager trer Salomon av. Dette har senere fått navnet «Midtsommer-krigen».

Dette året har senere blitt kjent som *Kaos-året.*

**Et nytt håp**

**32 f.SK:** *Kvandalf Dingel* får offisielt makta som overhode i Spraglen. Kvandalf hadde mål om å føre Spraglene nærmere sammen, og ville for alvor ha slutt på alle urolighetene. Kvandalf ble raskt en godt likt leder, og tilstanden i Spraglen bedret seg betraktelig under hans styre.

**28 f.SK:** Melvin Medvind I blir valgt som militærgeneral av Kvandalf. Han blir en sentral skikkelse i årene som følger, og er Kvandalfs høyre hånd og viktigste hjelper.

**9 f.SK:** *Kvandalf* omkommer i en flykrasj - det sies at flyet han satt i forsvant fra radaren i det det fløy over Penipragle (øya der "Spraglehølet" befinner seg), men dette kan verken bekreftes eller avkreftes. En av Kvandalfs politiske rivaler på denne tiden, Kumala Lamont, har av mange blitt mistenkt for å stå bak. Dette ble også forsterket fordi Kumala var nevø av Salomon Lamont, som ble nedkjempet av Kvandalf under Midtsommer-krigen.

Mange mente det var en selvfølge at Melvin Medvind I skulle overta etter Kvandalf. Det klarte Kumala Lamont å hindre; Gjennom et ikke-voldelig statskupp, erklærte han seg selv som leder av Spraglen.

**Konflikten når nye høyder**

**9-1 f.SK:** Kumala Lamont tar over stillingen til Kvandalf. Hans styremåte blir fort dårlig likt av mange, og konflikten innad i Spraglen når nye høyder. Kvandalfs tilhengere mener Kumala sto bak ulykken, og det oppstår en stor splittelse i befolkningen - Kvandalfs tilhengere på den ene siden, og Lamont sine tilhengere og militærstyrker på den andre. Til tross for misnøyen, klarer ingen å vippe Kumala av tronen, og han beholder makta i 9 år.

Melvin Medvind I begynner å samle sammen en opprørsgruppe i denne perioden. Tidligere soldater fra Kloakkstyrkene blir med, og opprørsgruppen vokser seg stor - i det skjulte. **6 år f.sk** gjennomfører Ragle Rørspretten, en motstandsmann et attentatforsøk på Kumala. Forsøket mislykkes, og Rørspretten blir drept. Etter dette, strammer Kumala et ytterligere grep rundt befolkningen, ved å innføre enda strengere regler, og nye skatter.

**1:** ***Den store Spraglekrigen bryter ut***. Etter flere år med småkriger/konflikter mellom ulike deler av befolkningen, bryter den store krigen ut. En motstandshær på over 450 000 stormer hovedstaten, Spraglehall, der Kumala holder til. Det bryter ut enorme kamper i området, og krigen er for alvor i gang. Lamont flykter - noe som fører til at de ulike distriktene rundt om i Spraglen erklærer seg selvstendige. Det som lenge hadde vært en stor, mektig, og samlet Nasjon ved navn Spraglen, ble nå delt i ulike deler - *Spraglekanter.*

Krigen varer i rett over 3 år, der Kumalas styrker og tilhengere kjemper mot motstandsstyrker ledet av Kvandalf Dingels tidligere høyre-hånd; Melvin Medvind I. Flere av de nye *Spraglekantene* velger å delta i krigen - noen tar Lamont sin side, andre velger å støtte Medvind sin hær. Et fåtall av Spraglekantene velger også å være nøytrale. Styrkene til Lamont er overlegne det første året av krigen, men dette skal snart snu. Ganske nøyaktig 2 år etter krigen starta dør Kumala Lamont, etter å ha flyktet så langt at Spraglekraften ikke lenger klarte å holde han i live. Dette blir sett på som vendepunktet i krigen - nå får Medvind overtaket!

**År 3 (Etter Spraglekrigen):** Etter at Medvind sine styrker vinner et avgjørende slag 3 år etter krigen brøyt ut, erklærer de krigen for over. Medvind blir leder i den mektige, Vestlige Spraglekanten, men Spraglen blir ikke samlet igjen. De ulike lederne, i de ulike Spraglekantene beholder makta hver for seg, men mange som hadde støttet Medvind i krigen, inngikk samarbeidsavtaler med hverandre.